**Államalapítási nyilatkozat
Demokratikusan Eltulajdonított Állam Alapokmánya**

Ezen dokumentum aláírásával kijelentem a Demokratikusan Eltulajdonított Állam létrejöttét és legitimitását, amely az alábbi helyrajzi szám alatt található: *9746/29, 9747.* A létrejött állam maximálisan demokratikus, ezért foci tudás alapján választjuk az új tisztségviselőinket. Fontosnak tartjuk az Európai Unióval való jó kapcsolat kiépítését is, de az Orosz barátainkat is tiszteletben tartjuk, ezért a későbbiekben kisvasutat tervezünk építeni, amely az ország nyugati oldaláról indulna. A korrupció és a nepotizmus tilos, de mindenki egyenlően herdálhatja a közvagyont és a közpénzt. Alapvetésünk az kell ingyen sör, de rendhagyó módon kiterjesztjük a tömény italokra is. Az örök élet nem érvényes az ország területén, mert azt kitoltuk +20 évvel. Az alkotmány és a törvények a rögtönítélő bírósághoz hasonlóan rögtöntörvénykező miniszterelnökként fog megjelenni, tehát a törvénykezés jogköreit a miniszterelnök gyakorolja. Mivel a sürgősségi környezetvédő okkupálás miatt nem volt idő bíróságot felállítani, ezért e téren statáriumot hirdetünk és a nép közfelkiáltással gyakorolja a bíráskodást (akkor is ha be vannak rekedve). A demokratikusan eltulajdonított államnak saját rend és biztonság fenntartói szerve van, tehát más hatóságoknak tilos az állam területére lépni és az állam területén eljárni. Amennyiben ez megszegésre kerül, úgy minden téren statáriumot hirdetnünk és le kell rohannunk Magyarországot a demokratizálás érdekében. Az érvényben lévő fizetőeszköz a Kutyadella, amely matricaként is szolgál, hogy ne sérüljenek az emberek önkifejezéséhez fűződő jogok. Az államalapítás évfordulóján minden lakos és letelepedési kötvénnyel rendelkező ember egy közbeszerzést kap ajándékba. Kötelezővé tesszük minden állampolgárnak, ha repedést lát, akkor köteles 4 színnel kifesteni vagy jelezni a problémát Tóth Barna miniszterelnöknek. Gumiégető létesítése a helyi szokásokkal ellentétes módon tilos, de a stadionok építése legális marad. Egymás köszöntése ajánlott ugatással, mert segít előteremteni az új nemzeti egységet. Soros Györgyöt átnevezzük Sörös Gyurira, aki az ingyen alkoholt osztogatja. Államvallássá minden olyan vallást elfogadunk és deklarálunk, amely Istenségének két farka van, de minden más vallást elismerünk és tiszteletben tartjuk, valamint a gyakorlását engedélyezzük. Végezetül, ismétlésként ezen dokumentummal megalakítom a Demokratikus Eltulajdonított Államot.

**Tóth Barna**
*Alkalmi okkupáló
Államalapító
Új állam miniszterelnöke*

Kelt.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_